tartuNLP/wikipedia-smugri-20251201 huggingface dataset:
Ilkka Kortesniemi

Ilkka Ilmari Tapio Kortesniemi (2. marraskuuta 1936 Kontiolahti – 2. lokakuuta 1996 Helsinki) oli suomalainen radiotoimittaja ja laulunsanoittaja. Hän teki pitkän uran Yleisradiossa muun muassa pakinoiden, juontaen erilaisia ohjelmia (esimerkiksi "Valoa ikkunassa", "Maun mukaan" ja "Yöradio"), toimien tuottajana "Puhelinlangat laulaa" -toivekonsertissa ja kooten äänilevykonsertteja. Hänellä on kolme lasta, tytär ja kaksi poikaa.
Kortesniemi kirjoitti ylioppilaaksi vuonna 1956 ja valmistui Helsingin yliopistosta valtiotieteen kandidaatiksi vuonna 1966. Hän toimi vuosina 1961–1962 television filmitoimittajana ja siirtyi vuonna 1963 "Sävelradion" toimittajaksi Yleisradioon. Hänet tunnettiin lempinimellä Ilkka ”Mau”. Vuonna 1968 Kortesniemi siirtyi Yleisradiosta muihin tehtäviin, mutta palasi vuonna 1981 radion viihdetoimitukseen. Kesäkuun alussa 1990 toteutetun radion kanavauudistuksen jälkeen Kortesniemi työskenteli Radio Suomen musiikkitoimituksessa. Kortesniemi jäi Yleisradiosta sairaseläkkeelle vuonna 1994.
Kortesniemi on mainittu "Saarenmaan valssin" suomentajaksi. Mahdollisesti kyseessä on eri versio tai sekaannus, sillä Georg Otsin kesäkuussa 1954 äänittämän version suomensi Viron radion suomenkielinen toimitus. Tämä alkuperäisversio siirrettiin Suomessa levylle vuonna 1957.
Zamperla

Zamperla Rides on italialainen Vicenzassa toimiva huvipuistojen laitteiden valmistaja. Se on tunnettu ympäri maailman mm. vuoristoradoistaan, joita se on valmistanut erittäin monenlaisia ja runsaasti eri malleja.
Zamperla pyrkii valmistamaan myös nuoremmille lapsille ja massatuotantoon sopivia laitteita useiden sen kilpailijoiden keskittyessä yhä suurempiin ja nopeampiin vuoristoratoihin. Suomessa Powerparkissa, Särkänniemessä sekä Linnanmäellä on useita Zamperlan valmistamia erityisesti lapsille tarkoitettuja laitteita. Esimerkiksi Särkänniemen vuoden 2005 uutuuslaite Trombi, vuoden 2010 uutuuslaite MotoGee, vuoden 2016 uutuuslaite X sekä vuoden 2019 uutuuslaite Boom ovat Zamperlan valmistamia.
Keith Andes

John Charles (Keith) Andes (12. heinäkuuta 1920 – 11. marraskuuta 2005) oli yhdysvaltalainen näyttelijä. 
Andes aloitti Broadway-uransa palvellessaan toisen maailmansodan aikana Yhdysvaltain ilmavoimissa. Hänen ensimmäinen elokuvansa oli "Winged Victory" vuonna 1944. Hänelle myönnettiin vuonna 1947 Theatre World -palkinto, ja myöhemmin hän esiintyi muun muassa musikaalissa "Kiss Me, Kate". 
Vuonna 1952 Andesilla oli rooli elokuvassa "Purkaus yössä". Hän tuli tunnetuksi televisiosta muun muassa lyhytikäisestä "Glynis"-tilannekomediasta vuonna 1963. Hän toimi myös ääninäyttelijänä. 
Andes teki itsemurhan 85-vuotiaana marraskuussa 2005. Hänen tiedetään kärsineen muiden terveyshuoliensa ohella virtsarakon syövästä. Hänellä oli kaksi lasta.
Takashi Ono

Takashi Ono (, s. 26. heinäkuuta 1931 Noshiro, Akita) on japanilainen kilpauransa päättänyt telinevoimistelija, olympiavoittaja ja maailmanmestari. Ono voitti ensimmäisenä japanilaisena telinevoimistelun olympiakultaa yksilökilpailussa oltuaan paras rekillä Melbournessa 1956. Kaikkiaan hän saavutti 13 olympiamitalia. Hän avioitui telinevoimistelun olympiamitalisti Kiyoko Onon kanssa.
Tokion kesäolympialaisten 1964 avajaisissa Ono vannoi olympiavalan.
Reinaldo Arenas

Reinaldo Arenas Fuentes (16. heinäkuuta 1943 – 7. joulukuuta 1990) oli kuubalainen runoilija, kirjailija ja toimittaja. Hän oli aikuisiällään voimakkaasti kriittinen Kuuban hallitusta kohtaan ja vietti pitkän aikaa vangittuna kotisaarellaan. Hän pakeni vuonna 1980 Yhdysvaltoihin, jossa hän kuoli tarkoituksella otettuun lääke- ja alkoholimyrkytykseen 47-vuotiaana. Hän teki itsemurhan sairastuttuaan aidsiin. Hän jätti jälkeensä viestin joka oli suunnattu lähinnä Fidel Castrolle. Siinä hän kehotti kuubalaisia saarella ja sen ulkopuolella jatkamaan "taisteluaan vapaudesta".
Arenas oli avoimesti homoseksuaali, mikä myös oli osaltaan vaikuttanut hänen joutumiseensa vainon kohteeksi kotimaassaan. Useiden pakoyritysten jälkeen hän muutti Yhdysvaltoihin siinä vaiheessa, kun Kuubasta päästettiin suuri joukko ihmisiä pois.
Arenasin teokset ovat arvostettuja maailmanlaajuisesti. Tunnetuimpiin lukeutuu "Harhanäkyjen maailma", jonka alkuperäinen espanjankielinen versio julkaistiin vuonna 1966 nimellä "El mundo alucinante". Mirjaliisa Nuuttilan tekemä suomennos julkaistiin vuonna 1989.
Teoksen "Antes que anochezca" pohjalta on tehty vuonna 2000 elokuva "Ennen yötä", jonka on ohjannut Julian Schnabel ja jossa Arenasia näyttelee Javier Bardem.
Mitsuo Tsukahara

Mitsuo Tsukahara (; s. 22. joulukuuta 1947) on japanilainen telinevoimistelija ja olympiavoittaja.
Tsukahara voitti telinevoimistelun olympiakultaa kahdesti rekillä ja kolmasti joukkuekilpailussa vuosina 1968–1976. Hänellä on nimikkohyppy, jota käytetään edelleenkin ahkerasti voimistelun arvokisoissa.
Polttomerkintä

Polttomerkintä on kuumalla esineellä tehty merkintä. Yleistä on eläinten merkitseminen kuumalla raudalla, mutta yleistymässä ovat polttamalla tehdyt tatuoinnit myös ihmiseen. Rauta voidaan lämmittää sähköllä, tulella tms. lämmönlähteellä. Raudan tarvitsee olla vähintään 200-asteinen, jotta tulos on toivottu. 
Hoito.
Merkintää pitää hoitaa huolellisesti, koska polttomerkintä tulehtuu tavallista tatuointia helpommin; tulehdus nostaa kovan kuumeen. Alue pitää pitää puhtaana, ja uusi iho on raavittava pois. Mitä paremmin hoitaa ihoa, sen parempi lopputulos.
Apsû

Apsû (sumeriksi "abzu" tai "engur") on Kaksoisvirtainmaan mytologiassa maanalainen veden lähde, josta kaikki vesi myytin mukaan saa alkunsa. Vanhimman Sumerin kaupungin Eridun Abzun temppeli oli nimeltään E-abzu. Muun muassa Sumerin maailman luonut Enki-jumala eli ennen ihmisten luomista apsûssa.
Apsû jumalana.
Sumerien mytologiassa Abzu on paikka, jossa jumalatar Nammu muovaili ensimmäisen ihmisen savesta.
Babylonialaisessa luomiskertomuksessa Enuma Elišissä Apsû esiintyy jumalana, maailman luojana. Hän oli miespuolinen makeanveden jumala ja suolaisen veden jumalatar Tiamatin puoliso ja Ean, Mardukin isän isä. Heillä oli myös poika Kingu, joka on luomiskertomuksen ihmisen syntyä käsittelevissä osissa keskeisessä asemassa. Enuma Elišin alku kuuluu:
875 North Michigan Avenue

875 North Michigan Avenue (aikaisemmin John Hancock Tower ja John Hancock Center) on pilvenpiirtäjä Chicagon kaupungissa, Yhdysvaltain Illinoisissa. Se on rakennettu vuosina 1965–1969. Sen suunnittelusta on vastannut chicagolainen arkkitehtitoimisto Skidmore, Owings and Merrill. 344 metrin korkeudellaan ja sadalla kerroksellaan se on yksi Yhdysvaltain korkeimmista pilvenpiirtäjistä. Yhdysvaltain itsenäisyysjulistuksen ensimmäisen allekirjoittajan John Hancockin mukaan nimetyssä pilvenpiirtäjässä on liikkeitä, ravintoloita ja asuntoja. Lisäksi siellä sijaitsee näköalatasanne ja Yhdysvaltain korkeimmalla sijaitseva uima-allas.
Pilvenpiirtäjän ylöspäin kapeneva muoto valittiin suunnitteluvaiheessa sillä perusteella, että pohjakerroksissa olisi mahdollisimman paljon lattiapinta-alaa myymälätiloille. Myymäläkerrosten yläpuolella olevissa toimistokerroksissa pinta-alaa on vähemmän, mutta silti melko paljon. Ylimmissä kerroksissa asuntojen pinta-ala on melko pieni, mikä puolestaan takaa sen, että kaikista huoneista on näkymä ulos.
Rakennuksen mitoiltaan leveämmät pohjakerrokset ja tornin asteittain ylöspäin kapeneva runko takaavat suuremman vakauden tuulikuormia vastaan kuin pilvenpiirtäjien tavanomainen suorakulmainen muoto. Runkoa ulkopuolelta vahvistavat diagonaalipalkit mahdollistavat puolestaan sen, ettei tornissa ole tarvinnut käyttää yhtä paljon terästä kuin tavanomaisessa runkorakenteessa. Kukin vinopalkkien pari on yli kahdeksantoista kerroksen korkuinen, ja ne ovat näyttävä osa rakennuksen julkisivua.
Ágnes Keleti

Ágnes Keleti (9. tammikuuta 1921 Budapest – 2. tammikuuta 2025) oli unkarilainen telinevoimistelija, olympiavoittaja ja maailmanmestari.
Keleti on Unkarin historian menestynein telinevoimistelija. Melbournen olympiakisoissa 1956 hän voitti 35-vuotiaana neljä kultamitalia. Unkarin kansannousun kukistumisen vuoksi hän ei palannut kisoista enää kotimaahansa. Myöhemmin hän muutti Israeliin.
Lydia Wideman-Lehtosen kuoltua 13. huhtikuuta 2019 Keletistä tuli eliniältään vanhin elossa ollut olympiavoittaja.
Valentin Ivanov (jalkapallotuomari)

Valentin Valentinovitš Ivanov (, s. 4. heinäkuuta 1961 Moskova, Neuvostoliitto) on venäläinen jalkapalloerotuomari.
Ivanov oli mukana muun muassa vuoden 2004 Euroopan-mestaruuskilpailuissa ja vuoden 2006 maailmanmestaruuskilpailuissa. Hänet muistetaan etenkin jälkimmäisen turnauksen neljännesvälieräottelusta Portugali–Alankomaat, jossa hän antoi ennätykselliset 16 varoitusta ja 4 ulosajoa. Ottelu jäi Ivanovin viimeiseksi kansainväliseksi otteluksi, sillä hän täytti turnauksen aikana 45 vuotta, joka on Fifan yläikäraja kansainvälisille erotuomareille.
Ivanovin isä Valentin Ivanov ja äiti Lidija Ivanova ovat molemmat olympiavoittajia, ensimmäinen jalkapallossa ja jälkimmäinen telinevoimistelussa.
Anisoli

Anisoli on orgaaninen yhdiste (eetteri), joka on syttyvää, huoneenlämmössä (20 °C) olomuodoltaan väritöntä - keltaista nestettä, jolla on tunnusomainen haju. Sen kemiallinen kaava on C7H8O ja rakennekaava on C6H5OCH3. Anisolistä käytetään myös nimityksiä "fenyylimetyylieetteri" ja "metoksibentseeni".
Anisolin moolimassa on 108,14 g/mol, sulamispiste - 37 °C, kiehumispiste 155 °C, tiheys 0,99 g/cm3, leimahduspiste 52 °C (o.c.), itsesyttymislämpötila 475 °C ja CAS-numero 100-66-3. Anisolin liukoisuus veteen on huono. Synteettisen anetolin (C10H12O) valmistukseen käytetään anisolia. Yhdiste esiintyy myös kukkien tuoksuissa ja semiokemikaalina eliöiden viestinnässä.
Anisoli soveltuu hyvin apuaineeksi analysoitaessa ilmanpainefotoionisaatio-massaspektrometrialla vaikeasti ionisoituvia poolittomia yhdisteitä. 
Ympäristö- ja terveysvaikutukset.
Lyhytaikainen altistuminen anisolille voi ärsyttää silmiä, ihoa ja hengitysteitä. Aineen joutumisen keuhkoihin voi aiheuttaa kemiallisen keuhkotulehduksen vaaran. Pitkäaikainen tai toistuva altistuminen aineelle voi kuivattaa ihoa.
Tranmere Rovers FC

Tranmere Rovers FC on jalkapalloseura Birkenheadista, Englannista. Seura pelaa kaudella 2025–2026 Kakkosliigassa Englannin neljänneksi ylimmällä sarjatasolla. Roversin arvostetuin saavutus on Englannin liigacupin toinen sija vuonna 2000, jolloin se hävisi loppuottelussa Leicester Citylle 1–2.
Seura perustettiin vuonna 1884 nimellä "Belmont FC", joka vaihtui Tranmere Roversiksi seuraavana vuonna. Seura pelasi ensimmäisen ottelunsa Liverpool &amp; District Challenge Cup -kilpailussa vuonna 1886 ja liittyi Englannin liigan vastaperustettuun 3. divisioonan pohjoislohkoon kaudella 1921–1922. Tranmere voitti Walesin Cupin vuonna 1935.
Tranmere Rovers pelasi ensimmäisen kautensa Englannin toiseksi korkeimmalla sarjatasolla, silloisessa 2. divisioonassa, 1938–1939, mutta voitti vain kuusi ottelua pudoten sarjasta. Seuraavan kerran se pelasi vastaavalla sarjatasolla, tuolloisessa 1. divisioonassa, vasta kausina 1991–2001.
Joukkuetta valmentaa Andy Crosby (väliaikainen), jonka edeltäjiin 2000-luvulla kuuluu muun muassa John Barnes. Tranmeressa ovat uransa aikana pelanneet muun muassa Dixie Dean, Frank Worthington, Steve Coppell, John Aldridge, Pat Nevin ja Jason McAteer.
Tranmeren kotikenttä on Prenton Park, jossa on 16 789 istumapaikkaa.
Heritage Plaza

Heritage Plaza on pilvenpiirtäjä Houstonissa, Yhdysvaltain Texasissa. Noin 232 metriin yltävä 53-kerroksinen pilvenpiirtäjä valmistui vuonna 1987. Sen suunnitteli houstonilainen arkkitehtitoimisto M. Nasr &amp; Partners. Heritage Plaza oli viimeinen Houstonin keskustaan rakennettu suuri toimistorakennus 1980-luvulla, kun Texasia koetteli taloudelliset vaikeudet.
Connie Francis

Connie Francis (oik. Concetta Rosa Maria Franconero; 12. joulukuuta 1937 Newark, New Jersey – 16. heinäkuuta 2025 Florida) oli yhdysvaltalainen poplaulaja. Hänen hittejään olivat muun muassa ”Who’s Sorry Now?”, ”Where The Boys Are” ja ”Everybody’s Somebody’s Fool”. 
Elämä ja ura.
Francisin oikea nimi oli Concetta Rosa Maria Franconero, ja hänellä oli italialaisia sukujuuria. Debyyttisingle ”Freddy” (1955) ei ollut kummoinen menestys, eivätkä myöskään yhdeksän seuraavaa singleä. Hän harkitsi uraa lääketieteen alalla ennen kuin hän nousi yllättävään menestykseen jo 1920-luvulla kirjoitetun ”Who’s Sorry Now?” -laulun cover-versiolla. 
Ilman mainittua hittiä Francis olisi ollut uhassa joutua erotetuksi MGM:ltä. Myöhemmällä urallaan hän on saanut tulkittavakseen muun muassa useita Neil Sedakan sävellyksiä ja esittänyt myös countryvaikutteista musiikkia; hänet tunnetaan countryn suurena ystävänä. Hän päätti levytysuransa tilapäisesti vuonna 1969, mutta teki comebackin jo vuonna 1973 kappaleella ”The Answer”. 
Francisia on myös itseään coveroitu useasti – tunnettuja tulkintoja hänen kappaleistaan ovat levyttäneet muiden muassa Marie Osmond, Susan Raye, Margo Smith ja Debby Boone. Hänen omaelämäkertansa "Who’s Sorry Now?" julkaistiin vuonna 1984.
Avioliitot.
Francisilla oli neljä avioliittoa:
Hänen poikansa Joey syntyi vuonna 1974.
Muuta.
Connie Francis joutui 8. marraskuuta 1974 raiskatuksi esiintymisen jälkeen New Yorkissa. Hän mainitsi myöhemmin juuri tämän aiheuttaman kärsimyksen pääsyynä avioeroon Joseph Garzillista. Laulajalla oli todettu kaksisuuntainen mielialahäiriö.
Vuonna 1975 suoritettu nenäleikkaus aiheutti laulajan äänessä tilapäisiä muutoksia, joiden ajaksi hän joutui keskeyttämään uransa. Hänen veljensä George kuoli väkivaltaisesti vuonna 1981, ja vasta vuonna 1989 Francisin onnistui tehdä täysi comeback lavoille ja levytysstudioon.
Lair (videopeli)

Lair on Factor 5:n kehittämä ja Sony Computer Entertainmentin julkaisema toimintapeli. Peli on julkaistu vuonna PlayStation 3:lle.
Kehitys.
Pelin kehitys oli noin 25 miljoonan dollarin projekti. Projekti vei aikaa kolme vuotta.
Pelin kehittämiseen käytetyt vanhat työkalut hylättiin ja päätettiin tehdä alusta alkaen uudestaan. Työkalujen kehittäminen samaan aikaan uuden alustan opettelussa oli yksi virheistä joita kehityksen aikana tehtiin. Kehityksen aikana oli ongelmia pelin kuvataajuuden kanssa, joka ei ollut riittävä. Pelissä käytettiin 30 asteen näkökenttää, joka oli ollut käytössä yhtiön aiemmassa "" pelissä, kun taas ensimmäisen persoonan ammuntapelit käyttivät 90 asteen näköaluetta.
Liikeohjauksen lisääminen peliin aloitettiin kun PlayStation 3:n Sixaxis-ohjain esiteltiin. Liikeohjauksen toteutus oli yksi erimielisyyksien kohde kehityksen aikana.
Lähellä PlayStation 3:n julkaisua valmiita läpipelattavia tasoja ei ollut montaa ja tasojen tekemiseen käytettävät työkalut eivät olleet toimivia. Kiireisen aikataulun lisäksi peliin haluttiin tukea uusille ominaisuuksille.
Vaihtoehtoinen ohjaus peliin julkaistiin päivityksenä seitsemän kuukautta julkaisun jälkeen.
Vastaanotto.
Peli on saanut GameSpotin arvostelussa arvosanaksi 4.5/10.
Jerry Hall

Jerry Faye Hall (s. 2. heinäkuuta 1956 Gonzales, Texas) on yhdysvaltalainen huippumalli ja näyttelijä. Hänet tunnetaan The Rolling Stones -yhtyeen keulahahmo Mick Jaggerin pitkäaikaisena kumppanina ja tämän neljän lapsen äitinä. Vuosina 2016–2022 Hall oli naimisissa yhdysvaltalaisen mediamiljardöörin Rupert Murdochin kanssa.
Elämä.
Hall syntyi Texasissa, hän on englantilaista syntyperää. Hallilla on kaksoissisar nimeltään Terry sekä kolme vanhempaa siskoa.
Hallin omaelämäkerta ("Jerry Hall's Tall Tales") ilmestyi vuonna 1985. Kirjassaan hän kertoi varhaisesta elämästään Texasin Mesquitessa, jossa hän valmistui North Mesquite High Schoolista. Kirja kertoo myös hänen elämästään nuorena mallina Pariisissa.
Jerry Hallista tuli 1970-luvulla yksi parhaiten palkatuista supermalleista, joka toimi muotikuvausten ohella Revlon-kosmetiikkamerkin ja Yves Saint Laurentin Opium-parfyymin mainoskasvona.
Avioliitto ja perhe.
Jerry Hall ja Mick Jagger tapasivat 1970-luvun lopulla. Onkin huhuttu, että Jerry olisi ollut syynä Mick Jaggerin ja tämän ensimmäisen vaimon Bianca Jaggerin eroon, vaikka Jerry oli tuolloin kihloissa Bryan Ferryn kanssa. Hallista tuli Jaggerin kumppani ja heidän ensimmäinen lapsensa syntyi 2. maaliskuuta 1984 ja sai nimekseen Elizabeth Scarlett Jagger. 
Hall esiintyi useissa Jaggerin levyjen kansissa ja heillä oli aikomus mennä naimisiin. Parin toinen lapsi James Leroy Augustin Jagger syntyi vuonna 1985. Vuonna 1990 Hall ja Jagger "avioituivat" lomamatkallaan Balilla. Hindu-vihkiseremonia ei ollut kuitenkaan laillisesti kelpaava, joten he eivät periaatteessa ikinä olleet naimisissa. Pian vihkimisen jälkeen Jagger ja Hall saivat kolmannen lapsensa Georgia May Ayeesha Jaggerin. Parin neljäs lapsi Gabriel Luke Beauregard syntyi vuonna 1997.
Jerry Hall erosi Jaggerista 1999, jolloin tuli ilmi, että brasilialainen malli Luciana Morad odotti lasta Jaggerille. Hall lykkäsi eroa kunnes DNA-testi paljasti Jaggerin Gimenezin lapsen isäksi. Hallin hakiessa avioeroa kävi ilmi, ettei heidän liittonsa ollut laillisesti kelpaava eivätkä he koskaan olleetkaan naimisissa Englannin lakien mukaan. Lopulta lontoolainen oikeusistuin mitätöi heidän "avioliittonsa" vuonna 1999 päättäen 22-vuotisen suhteen.
Vedran Ćorluka

Vedran Ćorluka (s. 5. helmikuuta 1986, Derventa, Jugoslavia) on kroatialainen jalkapalloilija, pelipaikaltaan puolustaja. Hän edustaa Venäjän jalkapalloliigan FK Lokomotiv Moskovaa ja lukeutui pitkään Kroatian maajoukkueen vakionimiin.
Kotimaassaan Ćorluka pelasi Dinamo Zagrebin ja lainalla Inter Zaprešićin riveissä. Hän voitti Dinamo Zagrebissa Kroatian liigamestaruuden 2006 ja 2007 sekä Kroatian cupin 2007. Ćorluka siirtyi Valioliigaan Manchester Cityyn kesällä 2007 seitsemällä miljoonalla punnalla. 2008/2009 kaudeksi Ćorluka siirtyi Tottenhamiin kesän 2008 siirtoikkunan viimeisinä päivinä. Siirtokorvaukseksi arvertiin noin 8,5 miljoonaa puntaa. Tammikuussa 2012 hän siirtyi lainasopimuksella Bundesliigaseura Bayer Leverkuseniin. Kesällä 2012 hän siirtyi Lokomotiv Moskovaan seitsemän miljoonan euron siirtosummalla. Hän voitti Venäjän-mestaruuden 2018 sekä Venäjän cupin 2015, 2017 ja 2019.
Kroatian maajoukkueessa Ćorluka debytoi Italiaa vastaan elokuussa 2006. Hän nousi joukkueen vakiomiehistöön vuoden 2008 EM-kisojen karsintojen aikana. Ensimmäisen maaottelumaalinsa hän teki Qataria vastaan lokakuussa 2009. Hän on pelannut EM-kilpailuissa 2008 (neljä ottelua), 2012 (kolme ottelua) ja 2016 (neljä ottelua) sekä MM-kilpailuissa 2014 (kolme ottelua) ja 2018, jolloin pelasi neljässä ottelussa Kroatian hopeajoukkueessa, ei kuitenkaan finaalissa. Tämän jälkeen hän ei ole maajoukkueessa pelannut.
Heavenly Sword

Heavenly Sword on Ninja Theoryn kehittämä ja Sony Computer Entertainmentin julkaisema toimintaseikkailupeli. Peli julkaistiin syksyllä 2007 yksinoikeudella PlayStation 3:lle ja on yksi PlayStation 3:n julkaisupeleistä.
Pelaaminen.
Heavenly Sword on kolmannen persoonan kuvakulmasta kuvattu peli, joka keskittyy lähitaisteluun vihollisia vastaan.
Nariko lähestyy vastustajiansa aseettomilla kamppailulajeilla, voimakkaalla miekalla sekä pitkällä kettingillä. Näillä aseilla taisteleminen on hyvin erilaista: miekka tekee suurta vahinkoa lähietäisyydeltä, kettingillä vihollisia voi iskeä kauempaa. Myös monia esineitä voi käyttää aseina, jopa kuolleita vihollisia. 
Narikolla on käytössään lukuisia yhdistelmähyökkäyksiä eli komboja, joita voi avata keräämällä vaaseista löytyviä glyyfejä. Lisäksi glyyfejä saa tietyn määrän jokaisen tason lopussa, riippuen pelaajan suorituksesta. Pelissä on myös quick time event -kohtauksia, joissa pelaajan pitää painella ruudulle ilmestyviä kuvioita vastaavia ohjaimen painikkeita. 
Osa pelistä pelataan Narikon adoptoidulla siskolla, Kailla, jolla on käytössään varsijousi.
Juoni.
Alussa peli esittelee klaanin, johon päähenkilö Nariko syntyy. Klaanilaiset ovat sukupolvien ajan tunteneet ennustuksen, jonka mukaan klaanin johtajalle syntyy poika, joka johtaa ryhmän oikeutetulle paikalleen taivaassa. Kun klaanin nykyiselle johtajalle syntyykin Nariko-tytär, vaikuttaa siltä, että ennustus jää jälleen kerran toteutumatta.
Pian verenhimoinen ja despootti kuningas Bohan kaappaa Narikon isän ja tämän klaanilaiset. Nariko oivaltaa, että hänellä on tilaisuus muuttaa kohtaloaan ja kostaa Bohanille. Toteuttaakseen aikeensa Narikon on tartuttava aseeseen nimeltä Heavenly Sword (). Ase on niin voimallinen, että jokainen sen isku vie käyttäjänsä lähemmäs kuolemaa. Taistellessaan Nariko ymmärtää koston hyödyttömyyden, mutta oppii myös oman arvonsa ja löytää paikkansa maailmassa. Vasta silloin hän vapautuu miekan vallasta ja pystyy hallitsemaan sitä. Peli päättyy siihen, kun Nariko muuttaa yksinäisen, kirotun elämänsä ja täyttää kohtalonsa.
Vastaanotto.
Peli on voittanut Game Critics Awards -palkinnon "Paras tappelupeli" -kategoriassa.
Debby Boone

Deborah Ann "Debby" Boone (s. 22. syyskuuta 1956) on yhdysvaltalainen laulaja. Hänet muistetaan parhaiten hitistä "You Light Up My Life" (1977), joka vietti kymmenen viikkoa Billboard Hot 100 -listan kärjessä ja toi esittäjälleen "parhaan tulokkaan" Grammy-palkinnon.
Boone syntyi Hackensackissa, New Jerseyssä, kuuluisan muusikko Pat Boonen ja Shirley Lee Foney Boonen tyttäreksi. Hän nousi teini-ikäisenä yhdessä sisartensa kanssa listoille yhtyenimellä "The Boones". Hän aloitti soolouransa singlellä "You Light Up My Life". 
Boone oli 1970-luvun lopussa ja 1980-luvun alussa listoilla useilla countryjulkaisuillaan. Hän tulkitsi muiden ohella Connie Francisin lauluja. Hän julkaisi vuonna 1981 omaelämäkerran "Debby Boone So Far" ja menestyi paitsi muusikkona, myös teatterin näyttelijänä; satunnaisemmin hän on esiintynyt myös televisiossa. 
Vuodesta 1980 alkaen Boone on levyttänyt myös gospelhenkistä musiikkia voittaen kaksi GMA Dove -palkintoa ja kaksi Grammya lisää. Hän meni vuonna 1979 naimisiin Gabriel Ferrerin kanssa. Pari sai neljä lasta: Jordanin (s. 1980), kaksostytöt Gabriellen ja Dustinin (s. 1983) sekä Tessan (s. 1986). Yhteistyössä miehensä kanssa Boone julkaisi useita lastenkirjoja. 
Boonen tuorein albumi "Reflections of Rosemary" on ilmestynyt vuonna 2005.
Enlil

Enlil (Herra Tuuli), joka tunnetaan myös nimellä Nunamnir oli yksi Mesopotamian pantheonin vaikutusvaltaisimmista jumalista. Häntä luonnehditaan nuolenpäälähteissä muun muassa epiteeteillä mahtava vuori, kuningas, isä ja luoja. Hänet kuvataan monissa teksteissä jumalaksi, joka toimeenpani jumalten kokouksen päätöksen. Mesopotamian mytologian antaman kuvan perusteella häntä voidaan pitää jumalana, jolla oli valta päättää ihmisten ja valtakuntien kohtaloista. 
Enlil oli Taivaan jumala Anun jälkeläinen ja hänet kuvataan myös Aruru-jumalan veljeksi. Enlil oli alkuaan "tuulien herra" ja sai aikaan myös jokiveden tulvimisen. Kun maailma sitten jaettiin taivaaseen, maahan ja veteen, tuli Enlilistä "maiden herra", joka asui korkeilla vuorilla. Enlil ei ollut suopea ihmisille, ja hän loi lohikäärmeen pitääkseen heitä kurissa ja myöhemmin hän sai aikaan myös vedenpaisumuksen. Enlilin lapsia olivat muun muassa rakkauden ja sodan jumalatar Ištar, säänjumala Adad (Iškur), kuunjumala Nanna-Suen (Sîn) ja auringonjumala Šamaš. Hänen vaimonsa oli ilman jumalatar Ninlil.
Enlil oli Nippurin kaupunginjumala ja hänen temppelinsä nimi oli Ekur (vuoritalo). Enlilin asema heikkeni toisen vuosituhannen aikana, koska Babylonin kaupunginjumala Marduk nosti asemaansa voimakkaasti Mesopotamian alueella. Mardukin korottaminen pantheonin pääjumalaksi kuvataan teoksessa Enuma Eliš.
Lair

Lair voi tarkoittaa jotain seuraavista:
Eurybia

Eurybia () oli kreikkalaisessa mytologiassa Pontoksen ja Gaian tytär. Hän oli myös meren jumalatar, jonka hallitsi valtameriin vaikuttavia ulkoisia ilmiöitä kuten tuulia ja tähtitieteeseen liittyviä luonnonilmiöitä. Puolisonsa titaani Krioksen kanssa heillä oli kolme lasta: Astraios, Perses ja Pallas.
Myös yksi Thespioksen viidestäkymmenestä tyttärestä oli nimeltään Eurybia. Hän sai Herakleen kanssa pojan, Polylaoksen.
Dijala (joki)

Dijala (, , ) on Tigrisin sivujoki, joka sijaitsee suurelta osin Irakin Kurdistanissa. Se alkaa Zagrosvuorilta Sirwan-nimisenä ja yhtyy Tigrisiin Bagdadin eteläpuolella. Joen pituus on 443 kilometriä.
Nimi.
Joen kurdinkielinen nimi Sirwan tarkoittaa 'myrskyävää merta' tai 'nopeasti virtaavaa jokea'. Joki on antanut nimensä myös Ilamin lähellä sijaitsevalle muinaiselle kaupungille, Siravandille.
Turkkusex

Turkkusex-messut on vuosittain Turussa järjestettävä erotiikka-alan tapahtuma. Messut järjestettiin ensimmäisen kerran vuonna 2002. Vuoden 2007 tapahtumassa vieraili noin 15 000 kävijää. 
TurkkuSex on viime vuosina kasvanut Suomen suurimmaksi kuluttajille suunnatuksi erotiikka-alan tapahtumaksi. Turussa on vieraillut vuosien aikana muun muassa Ron Jeremy, Katsuni, Brittany Andrews, The British Chippendales, The Porcelain Twinz, Elena Gibson ja Stephanie Grant. TurkkuSex-tapahtumassa on muun muassa järjestetty ensimmäisenä maailmassa livestudio, jossa yleisö on päässyt tutustumaan aikuisviihde-elokuvan kuvauksiin lähietäisyydeltä. 
Vuoden 2009 TurkkuSex-messujen pääesiintyjä oli pornotähti Belladonna, tapahtumaa isännöi MTV-tähti Bam Margera ystävineen.
Tapahtuma on viime vuosina järjestetty Turun Messu- ja Kongressikeskuksessa.
Gran Turismo 5

Gran Turismo 5 (lyhennettynä GT5) on "Gran Turismo" -ajopelisarjan viides osa, joka julkaistiin 24. marraskuuta 2010. Se julkaistiin vain PlayStation 3 -konsolille. 
Tuki pelin verkkomoninpelille päättyi 30. toukokuuta 2014.
Pelaaminen.
Pelaajan edetessä yksinpelissä sijoitustensa mukaan kilpailuissa hän saa kokemuspisteitä ja joko A-Spec tai B-Spec -taso nousee. Ura-tilassa (GT-mode) on kuusi eritasoista sarjaa jotka kaikki sisältävät tietyn määrän erilaisia kilpailuja. Sarjat ovat Beginner, Amateur, Professional, Expert, Extreme ja ne kaikki aukeavat tietyllä tasolla. Myöhemmin aukeaa kuudes sarja, Endurance eli pitkät kilpailut. Niihin kuuluu muun muassa kaksi 24 tunnin kilpailua, jotka tulivat tunnetuksi jo pelisarjan aiemmassa osassa Gran Turismo 4:ssä (joka ei tosin sisältänyt aikanaan vuorokaudenaikavaihtelua). Tasolla 30 aukeaa Sebastian Vettel Challenge, josta voittaa harvinaisen Red Bull X1 Prototype -ajoneuvon. "Gran Turismo 5" sisältää kaksi Ferrarin F1 -ajoneuvoa ja yhden Polyphony Digitalin Gran Turismo Formulan.
Pelissä on 1 031 autoa mukaan lukien uusimmat hybridi- ja sähköautot. Pelissä on lisensoituja World Rally Car, NASCAR- ja Super GT -autoja. Uusia ominaisuuksia sarjan aiempiin peleihin nähden ovat muuan muassa uusi fysiikkamallinnus, autojen kaatuminen, autonosien tippuminen radalle, autojen tuonti pelin PlayStation Portable -versiosta sekä joko 2 pelaajan split-screen -moninpeli tai 16 pelaajan verkkopeli. 
"Gran Turismo 5":ssä on mahdollisuus joillakin pelin omilla radoilla vaihtaa säätä ja vuorokaudenaikaa. Se voi vaihtua itsekseen ajon aikana. Pelissä on mukana myös reaaliaikainen vaurionmallinnus. Lisäksi peliin tuli päivityksellä mekaaniset vauriot, joiden suuruutta voi säätä manuaalisesti. Pelissä voi ajaa myös yöllä, ajaa karting-kisoja ja tehdä että muokata omia ratoja. Pelissä on mm. "Top Gearin" testirata ja monia muita uusia ratoja.
Pelin grafiikkataso on vanhoihin sarjan peleihin verrattuna parantunut huomattavasti edeltäjiinsä nähden. Lähes fotorealistisiin grafiikoihin yltävät autot sisältävät yli 500 000 polygonia. "Gran Turismo 5 Prologuessa" autoissa on keskimäärin 200 000 polygonia autoa kohden.
GT5:n alkuvideon artistina toimi My Chemical Romance -yhtye kappaleellaan ”Planetary (Go!)”.
Tuki verkkopelille päättyi 30. toukokuuta 2014.
Vastaanotto.
Peli on saanut IGN:n arvostelussa arvosanaksi 8.5/10.
Myynti.
Peli on myynyt 7,43 miljoonaa kappaletta.
Opettaja avaruudessa -ohjelma

Opettaja avaruudessa -ohjelma () oli yhdysvaltalainen avaruusohjelma, jonka presidentti Ronald Reagan perusti vuonna 1984. Ohjelman tarkoituksena oli innostaa opiskelijoita ja opettajia luonnontieteisiin sekä avaruustutkimukseen.
Ohjelman perustamisvuonna Nasa valitsi ensimmäisen opettajan, Christa McAuliffen, lähettäväksi avaruuteen. Ohjelma sai kuitenkin järkyttävän alun, sillä avaruussukkula Challenger tuhoutui 75 sekunnin päästä laukaisustaan 1986. Onnettomuudessa kuolivat kaikki seitsemän astronauttia mukaan lukien opettaja-astronautti McAuliffe. Challenger-turmasta huolimatta presidentti Reagan vakuutti, että avaruusohjelma jatkuisi entiseen malliinsa ja myös siviilit pääsisivät avaruuteen. Nasa kuitenkin päätti toisin, ja ohjelma lakkautettiin. Nasa ei halunnut lähettää siviileitä avaruuteen, ennen kuin turman syy oli selvillä.
Vuonna 1990 opettaja avaruudessa -ohjelma aloitti uudelleen toimintansa tosin yksityissektorilla. Nimellä "Opettajat avaruudessa" toimiva ohjelma vie halukkaita opettajia ja siviileitä avaruuteen.
Opettaja-astronautti -ohjelma.
Opettaja-astronautti -ohjelma () on Nasan avaruusohjelma, joka jatkaa julkisesti rahoitettua opettaja avaruudessa -ohjelmaa. Ohjelman tavoitteena on kasvattaa opiskelijoita ja innostaa heitä luonnontieteisiin sekä avaruustutkimukseen. Tosin kun opettaja avaruudessa -ohjelmassa, missä siviiliopettajat lähetetään avaruuteen yhden kerran, opettaja astronautti -ohjelmassa opettajat kouluttautuvat kokoaikaiseksi astronauteiksi.
Ensimmäiseksi opettaja-astronautiksi valittiin tammikuussa 1998 Christa McAuliffen varahenkilönä toiminut Barbara Morgan. Morganista tuli ensimmäinen opettaja-astronautti elokuussa 2007 hänen lennettyään STS-118-tehtävässä avaruussukkula Endeavourin mukana avaruuteen.
Art Rupe

Art Rupe (s. Arthur Goldberg, 5. syyskuuta 1917 Greensburg, Pennsylvania, Yhdysvallat – 15. huhtikuuta 2022 Santa Barbara, Kalifornia) oli yhdysvaltalainen musiikkialan taustavaikuttaja. Hän perusti vuonna 1945 Los Angelesissa Specialty Records -levy-yhtiön, jonka tärkeimpiin tuottajiin kuuluivat Rupen itsensä lisäksi Robert Blackwell, Johnny Vincent ja J. W. Alexander. 
Rupe sai yhden yhtiönsä suosituimmista artisteista ”Little Richard” -nimimerkkiä käyttäneen miehen lähetettyä hänelle demonauhansa. Rupe vakuuttui, ja Little Richard sai välittömästi levytyssopimuksen Specialtyltä.
Rupe myi Specialtyn Fantasy Recordsille vuonna 1991. Hänen panoksensa R&amp;B:n, bluesin, gospelin ja varhaisen rock'n'roll-musiikin kehitykseen on kuitenkin merkittävää, jopa siinä määrin, että hän sai vuonna 2007 paikan Blues Hall of Famesta.
Jack Angel

Jack Angel (24. lokakuuta 1930 Modesto, Kalifornia – 19. lokakuuta 2021) oli yhdysvaltalainen ääninäyttelijä ja DJ.
Biografia.
Jack Angel syntyi Modestossa, Kaliforniassa kreikkalaiselle isälle ja yhdysvaltalaiselle äidille. Hän kasvoi Berkeleyssä, Kaliforniassa ja halusi kouluikäisenä tulla kuvataiteilijaksi. Angel pyrki high schoolin jälkeen opiskelemaan California College of Arts and Crafts -kouluun, mutta ei päässyt sisään huonojen arvosanojen vuoksi. Sittemmin hän opiskeli Kalifornian College of Marinissa, kunnes lähti armeijaan. Sittemmin 1950-luvun lopulla hän opiskeli San Franciscon yliopistossa.
Ura.
Angel teki äänityötä 1950-luvulta lähtien, johon hän päätyi armeijan kautta. Sittemmin palattuaan Korean sodasta takaisin Yhdysvaltoihin hän pyrki elokuvanäyttelijäksi, mutta hänen äitinsä oli tuhlannut pojan opiskelurahat. Angel päätti tämän myötä muuttaa Kaliforniaan ja työskennellä radiossa kuultuaan DJ Don Sherwoodista. Hän päätyi opiskelemaan radioesiintymistä ja koulutuksen jälkeen hänen entinen luokkalainen sai hänelle DJ:n töitä radiosta. Tämän jälkeen Angel työskenteli DJ:nä kahdeksantoista vuotta radiokanavilla kuten KYOS, KJAX, KJBS, KFI ja KMPC. Hän työskenteli myös televisiossa kuuluttajaäänenä sekä televisiomainosten ja elokuvatrailereiden äänenä. Hän oli myös pukusuunnittelijana elokuvissa "Suurkaupungin sudet" (1961) ja "One Man's Way" (1963).
Vuonna 1969 Angel siirtyi työskentelemään ääninäyttelijäksi animaatioiden pariin. Uransa alkuvaiheessa hän työskenteli sivurooleissa Hanna-Barberan tuottamissa piirretyissä. Näiden jälkeen Angel ryhtyi tekemään pelkästään äänirooleja saatuaan potkut radiosta. Angelin ensimmäiset merkittävät ääniroolit olivat 1970-luvun lopun "Superystävät"-piirrossarjan Haukkamies ja Salama, sekä 1980-luvun "The Transformers", jossa hänellä oli useita rooleja, kuten Astrotrain, Ultra Magnus, Ramjet, Cyclonus ja Omega Supreme. Samaan aikaan "Transformersin" kanssa Angelilla oli useita rooleja "" -sarjassa, kuten Kuningas Zarkon ja komentaja Yurak. 1990-luvulla Angel teki äänirooleja myös Disneyn elokuviin ja päätyi tätä kautta Pixarin tuottamiin elokuviin. Angel teki ensimmäisestä "Toy Story – leluelämää" -elokuvasta lähtien äänirooleja Pixarin elokuviin kuten "Ötökän elämää", "Toy Story 2", "Monsterit Oy", "Autot" ja "Toy Story 3".
2000-luvulla Angel perusti oman äänitysstudion, jossa hän muun muassa opetti päätoimisesti ääninäyttelemistä.
Muuta.
The Numbers -sivuston mukaan Angel on esiintynyt 28 elokuvassa, joiden lipunmyynneistä on kertynyt yhteensä 3,3 miljardia dollaria. Tämän myötä hänet on listattu sijalle neljätoista kaikkien aikojen TOP 100 lippujenmyyntilistalla. Angel on myös 1990-luvun lipunmyyntilistalla yhdeksäs kolmellatoista elokuvalla, joista kertyi yhteensä 1,4 miljardia dollaria.
Yksityiselämä.
Angelin ensimmäinen puoliso oli Barbara, josta hän erosi vuonna 1980. Neljä vuotta myöhemmin hän meni naimisiin Arlene Thorntonin kanssa, joka omistaa oman agentuurin. Heillä on kolme lasta.
Mäkihypyn kesä-GP

Mäkihypyn kesä-GP ("FIS Grand Prix Ski Jumping") on mäkihypyn kesäaikaan järjestettävä hyppykiertue, joka auttaa järjestäjien ja hyppääjien valmistautumista talvikauteen, ja jossa myös perinteisesti kokeillaan seuraavalle mäkihyppykaudelle luvassa olevia sääntömuutoksia. 
Perinteisesti avauskilpailu on hypätty Hinterzartenissa. Vuosina 1995, 2001 ja 2005–2009 kesä-GP-kiertueen kokonaisvoittaja on voittanut myös seuraavan talven maailmancupin kokonaiskilpailun. 
Miesten kesä-GP:tä on hypätty vuodesta 1994 lähtien. Naiset saivat oman kiertueensa vuonna 2012.
Burrillville

Burrillville on kunta ("town") Providencen piirikunnassa, Rhode Islandin osavaltiossa, Yhdysvalloissa. Vuoden 2010 väestönlaskennassa kunta asukasluku oli 15 955. Sen pinta-ala on 148 neliökilometriä, josta 143,9 neliökilometriä on maata ja 4,1 neliökilometriä vettä. Asukastiheys kaupungissa on 109,8 as./km² 
Burrillville on nimetty rhodeislandilaisen senaattorin James Burrill nuoremman mukaan.
Warhawk (vuoden 2007 videopeli)

Warhawk on PlayStation 3:n yksinoikeuspeli. Siitä on olemassa levy- ja Storesta ladattava versio. Levyversio sisältää Jabra Bluetooth headsetin sekä videoita ja muuta ekstraa, jotka ladattavasta versiosta puuttuvat. Vastapainoksi Store-versio on puolet halvempi (30 €). 
Warhawk käyttää samaa nimeä, kuin PlayStationille julkaistu kaimansa. Peli on kolmannen persoonan nettitoimintapeli ja siinä on useita ajoneuvoja lentokoneista tankkeihin ja jeeppeihin. Pelin pääpaino on ilmataistelussa, jossa hävittäjiä voi ohjata ohjainta kallistelemalla. Tämä lentotapa on saanut paljon kiitosta. Warhawk-peli on nykyään saatavilla myös suomenkielisenä versiona.
Pelaaminen.
Peli ei sisällä yksinpelimuotoa, mutta siinä on neljän pelaajan co-op moninpelitila. Sitä voi pelata joko samalla konsolilla, verkossa tai LANin kautta jolloin tarvitaan vain yksi pelilevy. Verkossa maksimipelaajamäärä on 32.
Kehittäjät ovat vahvistaneet, että palkintoja ja mitaleja saa kun suorittaa tiettyjä tavoitteita. Pelaajilla on mahdollisuus muokata heidän hahmojaan esimerkiksi uusilla suojilla, Warhawk-logoilla (Taistelukotka) ja muilla tavaroilla, minkä vuoksi jokainen voi tehdä hahmostaan oman mielensä mukaisen.
Pelissä voi muokata muun muassa oman lentokoneensa väritystä, maalipintaa ja kuviontia. Myös omia pelihahmoja voi muokata: Esimerkiksi asuja, merkkejä ja varustuksia. Asetuksista voi valita myös joukkueen johon automaattisesti kuuluu (Tappomatsin oletus). Samalla kun pelissä etenee, myös uusia maalipintoja, kuvionteja ja värityksiä tulee saataville.
Warhawk sisältää viisi kenttää, joista voi valita mitkä ovat avoinna peleissä. Archipelago koostuu monista saarista, jotka kelluvat ilmassa. Niiden keskellä on valtava linna. Badlands on aavikko-alue, jossa on vähän sivilisaatiota ja valtavia linnoituksia. Destroyed Capitol-kenttä on pilvenpiirtäjien yläpuolella, Eucadia-kaupungin vuoristossa. Island Outpost on puolestaan sotilasasema, jossa on monta tukikohtaa ja sitä koittavat valloittaa kummatkin joukot. Viidentenä kenttänä on Eucadia, joka on vuoristoista maata, jonka keskellä on kyliä. Karttoja saa lisää ostamalla lisäosan Operation Omega Down, Operation Broken Mirror tai Operation Falling Star.
Peli pyörii normaalilla 480p resoluutiolla, mutta peliä voi katsoa myös HD-kuvana 720p-resoluutiossa. Kuva on mahdollista skaalata ylöspäin myös 1080i-resoluutioon.
Moninpelimuodot.
Warhawkista löytyy neljä (4) moninpelimuotoa; Deathmatch, Team Deathmatch, Capture the Flag ja Zones.
Juoni.
Koska pelissä ei ole yksinpelimuotoa, niin pelissä ei ole myöskään paljoa juonta. Lähtökohta on kuitenkin se, että "Chernovan"-joukot ovat vallanneet "Eucadian"-kansan alueet, ja nyt "Eucadianit" yrittävät ottaa alueensa takaisin. Chernovanien sotilaat taistelevat tiukoissa mustissa asuissa, kun taas Eucadianien joukot ovat sinisissä puvuissa. Pelin ikäraja on +12 vuotta uusimman pegi.infon mukaan
Blind Boy Fuller

Fulton Allen eli Blind Boy Fuller (10. heinäkuuta 1907 – 13. helmikuuta 1941) oli yhdysvaltalainen blues-laulaja ja -kitaristi. Hän onnistui luomaan elämänsä kuuden viimeisen vuoden aikana lyhyen, mutta menestyksekkään uran, johon mahtuivat muiden muassa hitit "Rag Mama Rag", "Trucking My Blues Away" ja "Step It Up and Go". Usein häntä säesti huuliharpulla Sonny Terry.
Blind Boy Fuller syntyi ja kuoli Pohjois-Carolinassa. Hän oli yksi vanhempiensa Calvin Allenin ja Mary Jane Walkerin kymmenestä lapsesta Wadesborossa. Hänen elämästään on melko vähän varmaa tietoa (jopa syntymävuodesta on ollut eriäviä väittämiä), mutta poikana hänen tiedetään muuttaneen perheineen Rockinghamiin. 
Blind Boy Fuller kärsi taiteilijanimensä mukaisesti näkövammasta. Hän ei tiettävästi ollut kuitenkaan synnynnäisesti sokea. Usein esitetään, että hänen näkökykynsä olisi alkanut heiketä vuonna 1926 silmään kohdistuneen vamman seurauksena, ja että parin vuoden kuluttua hän olisi ollut käytännössä täysin sokea; eräs legenda väittää, että kateellinen nainen – mahdollinen tyttöystävä tai entinen tyttöystävä – olisi aiheuttanut hänen sokeutensa myrkyllisillä kemikaaleilla.
Fuller työskenteli pitkään muusikkona siellä, mistä sai töitä, ja sai arvostusta levyttävänä artistina vasta 1930-luvun puolestavälistä. Hänen terveydentilansa oli kuitenkin huono, ja vuonna 1940 hänelle suoritettiin munuaisleikkaus. Hän kuoli vain 33 vuoden ikäisenä Durhamissa ilmeisesti joko verenmyrkytykseen tai keuhkokuumeeseen. Hänet on haudattu Pohjois-Carolinan Grove Hill Cemeteryyn. 
Fuller sai vuonna 2004 postuumisti paikan Blues Hall of Famessa.
Sam Riegel

Samuel Brent Oscar Riegel (s. 9. lokakuuta 1976 Washington D.C., Yhdysvallat) on yhdysvaltalainen ääninäyttelijä, käsikirjoittaja ja tuottaja. Hän voitti tuottamastaan lyhytelokuvasta Semmelweis Bronze Award-palkinnon vuonna 2001.
Riegelin nuorempi sisko Eden Riegel on Daytime Emmy -palkittu näyttelijä.
Ura.
Riegel aloitti uransa jo lapsena esiintyen Virginian teattereissa. Myöhemmin hän muutti New Yorkiin esiintymään Broadway ja off-Broadway näytelmiin. Riegle kuitenkin palasi takaisin Virginiaan, Charlottesvilleen opiskelemaan Collegeen, josta hän matkasi uudelleen New Yorkiin aloittaakseen ääninäyttelijän uransa.
Ennen animaatioissa ääninäyttelemistä Riegel äänitti äänikirjoja erityisesti kiinalaisille lapsille, jotka opettelevat englannin kieltä. Sittemmin erään ystävän kautta häntä suositeltiin kokeilemaan ääninäyttelemistä animaatioissa. Myöhemmin Riegelille järjestettiin koe-esiintyminen "Yu-Gi-Oh! Duel Monsters" -animeen, josta hän myös sai ensimmäisen ääniroolinsa animaatiossa. Siitä lähtien Riegel on toiminut enimmäkseen englanniksi dubatuissa animesarjoissa, sekä videopeleissä. Hän on ollut myös vuosina 2003–2009 Donatellon äänenä "Teini-ikäiset mutanttininjakilpikonnat" -animaatiosarjassa, sekä sarjaan liittyvissä videopeleissä.
Vuonna 2010 Riegel oli Starscreamin äänenä "" -videopelissä. Kaksi vuotta myöhemmin Riegel oli Hämähäkkimiehen äänenä "The Amazing Spider-Man" -elokuvaan perustuvassa videopelissä.
Riegel asuu Los Angelesissa, Kaliforniassa, jossa hän pyrkii saamaan menestystä käsikirjoittajana.
Pallas (titaani)

Pallas () oli kreikkalaisessa mytologiassa titaani, joka liitettiin sodankäyntiin. Useimmiten hänen vanhemmikseen mainitaan Krios ja Eurybia, jotka saivat kolme poikaa; kaksi muuta olivat Astraios ja Perses. Vaimonsa Styksin kanssa hänellä oli lapset Zelos, Nike, Kratos ja Bia. 
Homeerisissa hymneissä kerrotaan vaihtoehtoinen versio, jonka mukaan Pallas oli Megamedeksen poika ja Selenen isä. Pallas mainitaan myös Eoksen isänä.
Stridsvagn 103

Stridsvagn 103 (Strv 103 tai S-Tank) oli ruotsalainen kylmän sodan aikainen taistelupanssarivaunu.
Ominaisuudet.
Stridsvagn 103 tunnetaan erikoisesta muotoilustaan: siinä ei ole tykkitornia, minkä vuoksi koko vaunua piti liikutella tykillä tähdättäessä. Tornittomuuden ansiosta vaunu on erittäin matala ja vaikeasti havaittava. Muotoilunsa johdosta Stridsvagn 103 muistuttaa enemmän rynnäkkötykkiä kuin taistelupanssarivaunua. Stridsvagn 103:ssa on kaasuhydraulinen jousitus, joka mahdollistaa tykin korkeuskulman ja koko vaunun korkeuden säätämisen. Vaunun keulassa on esiinkäännettävä puskulevy, jolla voitiin kaivaa tuliasema. Stridsvagn 103 kykeni liikkumaan nopeasti eteen ja taakse. Vaunun miehistön kolmesta jäsenestä kaikki pystyivät toimimaan ajajina ja kaksi ampujina. Yksi miehistön jäsenistä oli vaunussa katse taaksepäin, mikä mahdollisti sujuvan ajamisen taaksepäin.
Kehitys.
Ruotsin puolustusvoimat ryhtyivät 1950-luvun puolivälissä valmistelemaan vanhan Centurion-vaunun korvaamista uudella. Landsverkin, Volvon ja Boforsin muodostama yhteenliittymä aloitti uuden panssarivaunun suunnittelun 1956. Se tunnettiin koodinimellä KRV. Siihen suunniteltiin 155 millimetrin sileäputkista tykkiä, mutta tämä olisi ollut kallis vaihtoehto. Stridsvagn 103:n ensimmäiset prototyypit valmistuivat 1961.
Käyttö.
Stridsvagn 103 oli Ruotsin armeijan käytössä vuodesta 1967 vuoteen 1997 asti. Bofors valmisti näitä vaunuja 300 kappaletta vuosina 1966-1971. Stridsvagn 103:n vanhennuttua 1990-luvulla Ruotsissa harkittiin käyttöiän pidentämistä vaunua modernisoimalla. Hankkeesta kuitenkin luovuttiin, ja Stridsvagn 103 -vaunut korvattiin Leopard 2 taistelupanssarivaunuilla.
Stridsvagn 103:a ei koskaan käytetty taistelukentällä, joten sen taistelukyky on jäänyt osoittamatta. Asian tekee mielenkiintoiseksi se, että kyseessä on ainut taistelupanssarivaunu, jossa ei ole kääntyvää tykkitornia. Vuonna 1967 norjalaiset vertailivat Stridsvagnia kahden viikon ajan saksalaiseen Leopard 1:een. Kävi ilmi, että Stridsvagnin miehistö havaitsi luukut suljettuina enemmän maaleja ja kykeni avaamaan tulen nopeammin kuin Leopardissa. Vuonna 1968 britit testasivat vaunua panssarikoulussaan Bovingtonissa ja totesivat tykkitornittomalla Stridsvagnilla olevan etumatka tornillisiin vaunuihin nähden.
Matthew McConaughey

Matthew David McConaughey (s. 4. marraskuuta 1969 Uvalde, Texas) on yhdysvaltalainen Oscar-palkittu näyttelijä.
Nuoruus.
McConaughey syntyi Uvaldessa Texasissa vuonna 1969. Hänellä on kaksi isoveljeä. Huoltoaseman omistanut isä Jim ja opettajaäiti Katherine olivat konservatiivisia kristittyjä. Perhe muutti Longview’hun, missä McConaughey kävi high schoolin.
Valmistuttuaan high schoolista McConaughey muutti vuodeksi Australiaan, sillä hän ei vielä tiennyt mitä tekisi elämällään. Palattuaan Yhdysvaltoihin hän opiskeli ensin lakia Texasin yliopistossa ja sen jälkeen elokuvantekoa. Hän valmistui elokuvakoulusta vuonna 1993.
Ura.
McConaughey esiintyi vuonna 1991 muutamassa opiskelijaelokuvassa ja olutmainoksessa. Seuraavana vuonna hän ohjasi lyhytelokuvan "Chicano Chariots". Sen jälkeen hän palasi näyttelijäksi ja esiintyi muun muassa draamaelokuvassa "Surutta? Sekaisin" (1993). Sitä seurasi päärooli lakimiehenä elokuvassa "On aika tappaa" (1996). Samoihin aikoihin McConaughey pääsi "Variety"-lehden kanteen ja nousi kuuluisaksi. Seuraavina vuosina hän esiintyi monessa rakkauselokuvassa, kuten "Kuinka hukata kundi 10 päivässä", "Häät mielessä" ja "Muuttohaluton poikamies". McConaugheyn muita menestyselokuvia ovat esimerkiksi "Amistad", "Oikeuden palvelija", "Interstellar" ja "Magic Mike". Vuonna 2014 McConaughey voitti Oscarin ja Golden Globen pääosasuorituksestaan aidspotilaana elokuvassa "Dallas Buyers Club".
Vuonna 2010 McConaughey esiintyi HBO:n komediasarjassa "Eastbound &amp; Down" ja vuonna 2014 rikossarjassa "True Detective".
Yksityiselämä.
McConaughey on seurustellut muun muassa Penélope Cruzin kanssa. McConaughey avioitui brasilialaissyntyisen mallin Camila Alvesin kanssa vuonna 2012. Heillä on kolme yhteistä lasta: heinäkuussa 2008 syntynyt poika, tammikuussa 2010 syntynyt tytär ja 2012 syntynyt poika.
Vuonna 2020 julkaistussa elämäkertakirjassaan "Greenlights" McConaughey kertoo joutuneensa teini-ikäisenä seksuaalisen hyväksikäytön uhriksi.
McConaughey on perustanut Just Keep Livin Foundation -säätiön tukemaan high school -opiskelijoita.
Vuonna 2005 "People"-lehti nimesi McConaugheyn seksikkäimmäksi elossa olevaksi mieheksi.
Tekken 6

Tekken 6 () on Namco Bandai Gamesin kehittämä ja julkaisema "Tekken"-pelisarjaan kuuluva tappelupeli, joka on "Tekken"-sarjan kuudes osa. Peli julkaistiin kolikkopelinä Japanissa marraskuussa 2007. Siitä hieman päivitetty konsoliversio julkaistiin vuonna 2009 PlayStation 3:lle ja PlayStation Portablelle sekä ensimmäistä kertaa sarjan historiassa Xbox 360:lle.
Syksyllä 2009 pelille julkaistiin "" -niminen päivitys.
Sisältö ja uudet ominaisuudet.
Ohjaaja Katsuhiro Harada (joka ohjasi myös "Tekken 5":n) on kertonut, että "Tekken 6" sisältää kaikki "Tekken 5":n ja "" ominaisuudet joista sarjan fanit pitivät. Hän sanoi myös, että kentät ovat isompia (määrä on tosin vähäisempi), ne ovat enemmän interaktiivisia ja jotkin kentät ovat myös yhteydessä toisiinsa. Lisäksi hahmon muokkaaminen on enemmän tekemisissä pelattavuuden kanssa.
Hahmot.
Harada on sanonut, että "Tekken 6":ssa on 41 hahmoa eli eniten mitä on koskaan nähty "Tekken"-peleissä. Lähes kaikkien "Tekken 5: Dark Resurrectionin" hahmojen lisäksi pelissä tulee olemaan muutama uusi hahmo. Seitsemän uutta hahmoa on vahvistettu, mukaan lukien kaksi vastustajaa, joiden pelattavuudesta ei vielä ole tietoa. Ensimmäinen on Zafina, intialainen nainen, jonka liikkeitä Harada kuvaili hämähäkkimäisiksi. Zafina osallistuu turnaukseen estääkseen ”kahden pahan tähden” törmäyksen. Toinen hahmo, Leo, soveltuu niin aloitteleville pelaajille kuin kokeneimmillekin pelaajille. Leon sukupuoli jää pelissä epäselväksi, hahmo esiintyy sukupuoleltaan neutraalisti, eikä sukupuoli selviä edes hahmon asuvalikoimasta. Kolmas vahvistettu uusi hahmo on espanjalainen mies nimeltä Miguel. Hänellä on suuri intohimo taistelemiseen. Neljäs hahmo Bob on mies, joka on tunnettu taistelumaailman nerona. Koska Bob ei pystynyt voittamaan isompikokoisia vastustajia, hän vetäytyi taistelemisesta hetkeksi keräämään itsellensä massaa, mutta silti ylläpitämään nopeutta. Bob osallistuu turnaukseen testatakseen uudelleen taitojansa. Pelin päävihollinen on Azazel, jonka tarinan on sanottu olevan kytköksissä Zafinan ja Julia Changin juonikuvioihin, sekä Jin Kazaman ja hänen isänsä Kazuya Mishiman välisessä torailussa. NANCY-MI847J on piilotettu välivihollinen, jonka tarina on hämärän peitossa.
Patricia Heaton

Patricia Helen Heaton (s. 4. maaliskuuta 1958 Bay Village, Ohio) on yhdysvaltalainen näyttelijä.
Heaton muistetaan parhaiten Debra Baronen roolista tilannekomediasarjassa "Kaikki rakastavat Raymondia", jota tuotettiin vuosina 1996–2005. Sarja oli huippusuosittu ja toi Heatonille kaksi kertaa komediasarjan naispääosan Emmy-palkinnon. 
Heaton on ollut naimisissa näyttelijä David Huntin kanssa vuodesta 1990 lähtien. Se on hänen toinen avioliittonsa. Pariskunnalla on neljä poikaa.
Pro Evolution Soccer 2008

Pro Evolution Soccer 2008 on videopeli, joka kuuluu Pro Evolution Soccer -pelisarjaan. Pelin julkaisijana ja kehittäjänä toimii Konami. Peli julkistettiin virallisesti lokakuussa 2007 ja se ilmestyi PS3:lle, Xbox 360:lle, PSP:lle, PS2:lle, PC:lle, Wii:lle ja Nintendo DS:lle.
Pelisarjassa on mukana historian ensimmäisen kerran yksi joukkue myös suomalaisesta Veikkausliigasta. Joukkue oli HJK.
Joukkueet.
Sarjat.
Seuraavat sarjat ovat mukana pelissä täysin lisenssoiduin joukkuein:
Seuraavat sarjat ovat mukana pelissä lisensoimattomin joukkuein:
Joukkueet.
Lisensoidut joukkueet:
Maajoukkueet.
Seuraavat maajoukkueet ovat mukana pelissä (täysin lisensoidut joukkueet merkitty ¹:llä):